
Seisukoha võtmine AS Floccosa geoloogilise uuringu loa taotlemise kohta Kadastiku III uuringuruumis
1. ASJAOLUD JA MENETLUSE KÄIK
Keskkonnaameti Viru regioon esitas 10.12.2011 kirja nr V 10-3/11/26562-21, milles palub esitada arvamus AS Floccosa (äriregistrikood 11003007, aadress Pärnu mnt 139, 11317) poolt taotletava geoloogilise uuringu loa kohta Kadastiku III uuringuruumis. Samuti on edastatud lisadokumentatsioon: 09.12.2011 Keskkonnaameti korralduse eelnõu, 06.12.2011 Keskkonnameti korraldus nr V 1-15/11/506 „Geoloogilise uuringu loa taotluse menetluse uuendamine“, geoloogilise uuringu loa taotlus, Kadastiku III uuringuruumi teenindusala plaan.
Taotletav uuringuruum asub Ida-Viru maakonnas Narva linna territooriumil Narva lubjakivimaardla aktiivse reservvaru 4-ndal plokil. Kavandatav geoloogiline uuring planeeritakse Kadastiku III uuringuruumis pinadalaga 21,94 ha. Uuringuruumi teenindusala läänepiiriks on kõrgepingeliin. Kadastiku III uuringuruumi teenindusala asub riigiomandis oleval maal asukohaga Ida-Viru maakond, Narva linn, Kadastiku 40, katastritunnusega 51106:001:0187. Kavandatava uuringu eesmärgiks on selgitada uuringuruumi piires lubjakivi levikut, kasuliku kihi paksust, materjali kvaliteeti ja kaevandamistingimusi, mis võimaldaksid hinnata maavara kogust aktiivse tarbevaruna, et hiljem taotleda sellele alale kaevandamisluba. Taotluses on uuringu teostajaks märgitud OÜ Eesti Geoloogiakeskus (registrikood 10140653, aadress Kadaka tee 82, 12618 Tallinn). Uurimissügavus on 12 m, puuraukude arv on 15. Taotletav loa kehtivusaeg on 3 aastat. Vastavalt Keskkonnaameti korralduse eelnõule loa andja on läbi viinud keskkonnamõju hindamise vajalikkuse kaalumise ning eelhindamise tulemustest lähtuvalt ei pidanud loa andja menetluse käigus keskkonnamõju hindamist vajalikuks.
30.10.2008 Narva Linnavolikogu otsusega nr 309 ei nõustunud kohalik omavalitsus geoloogilise uuringu loa andmisega Kadastiku III uuringuruumis. AS Floccosa ei ole nimetatud otsust vaidlustanud ja Narva Linnavolikogu 30.10.2008 otsus nr 309 on jõustunud. 
Keskkonnaamet saatis geoloogilise uuringu loa taotluse arvamuse saamiseks Eesti Maavarade Komisjonile. Eesti Maavarade Komisjon soovitas 16.02.2009 pöörduda loa taotluse menetluse jätkamiseks Vabariigi Valitsuse poole seisukoha saamiseks pärast ehitusmaterjalide kasutamise riikliku arengukava alusuuringu valmimist. Muudetud otsuse eelnõu esitas Keskkonnaamet uuesti Eesti Maavarade Komisjonile ning 17.02.2011 soovitas komisjon Keskkonnaametile loa taotluse menetluse jätkamiseks pöörduda Vabariigi Valitsuse poole, kuna taotletav uuringuruum jääb maardla piiresse. Kaalutlemise tulemusena jõudis Keskkonnaamet seisukohale, et konkreetsel juhul ei ole loa andmiseks nõusoleku saamiseks Vabariigi Valitsuse poole pöördumine põhjendatud. Menetluse käigus kogutud info põhjal puudub arvestatav riiklik huvi loa andmiseks. Keskkonnaameti Viru regioon võttis 20.05.2011 korraldusega nr V1-15/11/202 vastu otsuse loa andmisest keelduda.
Narva Linnavolikogu 03.11.2011 otsusega nr 141 nõustuti Keskkonnaameti Viru regiooni juhataja korralduse eelnõuga ja maavara kaevandamisloa andmisega OÜ-le VIIRMA Narva lubjakivimaardla Kadastiku lubjakivikarjääris. Narva Linnavolikogu 03.11.2011 otsusega nr 142 nõustuti Keskkonnaameti Viru regiooni korraldusega „Geoloogilise uuringu loa andmine Viirma OÜ-le Kadastiku IV uuringuruumis“.

AS Floccosa esitas 05.12.2011 taotluse Keskkonnaameti Viru regioonile Kadastiku III uuringuruumi geoloogilise uuringu loa menetluse uuendamiseks. Arvestades uute asjalude ilmnemist ja lähtudes võrdse kohtlemise printsiibist, otsustas Keskkonnaamet 06.12.2011 korraldusega nr V 1-15/11/506 uuendada AS Floccosa Kadastiku III uuringuruumi geoloogilise uuringu loa taotluse menetlust. Seoses menetluse uuendamisega esitas Keskkonnaamet 10.12.2011 kohalikule omavalitsusele arvamuse saamiseks korralduse eelnõu Kadastiku III uuringuruumis AS-le Floccosa geoloogilise uuringuloa andmise kohta.

Tänase päeva seisuga on Keskkonnaamet väljastanud kaks kaevandamisluba maavara kaevandamiseks Narva lubjakivimaardlas: 21.03.2011 luba nr L.MK/320058 AS-le Floccosa, mis alates 21.03.2011 on ümberregistreeritud Possessor OÜ nimele (loa kehtivusaeg on kuni 20.03.2026.a) ja 05.01.2012 luba nr L.MK/321207 OÜ-le Viirma (loa kehtivusaeg on kuni 05.01.2022.a).
Seoses olukorraga, milles Narva lubjakivikarjääri hakatakse kasutusele võtma lähiaastatel ja samuti lähtudes võrdse kohtlemise printsiibist, ei ole kohalikul omavalitsusel vastuväiteid AS Floccosa'le geoloogilise uuringu loa andmise suhtes Kadastiku III uuringuruumis.
Vastavalt Keskkonnaameti Viru regiooni juhataja 09.12.2011 korralduse eelnõule ei ole planeeritav tegevus olulise keskkonnamõjuga ning puuraugud likvideeritakse kohe pärast geoloogilise läbilõike kirjeldamist ja proovide võtmist puuraukudest väljavõetud materjaliga. Ümbrus korrastatakse uuringueelsesse seisukorda. Geoloogilise uuringu luba ei anna uuringuloa omanikule garantiid, et talle hilisemalt väljastatakse maavara kaevandamise luba. Geoloogilise uuringu loa saamisel ei teki ka õiguspärast ootust kaevandamisloa saamiseks.
2. ÕIGUSLIKUD ALUSED
2.1
Vastavalt Kohaliku omavalitsuse korralduse seaduse §22 lõikele 2 kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.

2.2 
Vastavalt Maapõueseaduse § 14 lõikele 2 loa andja saadab üldgeoloogilise uurimistöö loa või uuringuloa taotluse ning taotluse kohta otsuse eelnõu arvamuse saamiseks Eesti Maavarade komisjonile ja taotletava uuringuruumi asukoha kohalikule omavalitsusele, kes teatavad oma arvamuse kirjalikult.
3 OTSUS
Nõustuda Keskkonnaameti Viru regiooni korralduse „Geoloogilise uuringu loa andmine AS-le Floccosa Kadastiku III uuringuruumis“ eelnõuga.

4 RAKENDUSSÄTTED
4.1 Tunnistada kehtetuks 30.10.2008 a Narva Linnavolikogu otsus nr 309 „Seisukoha vastuvõtmine AS Floccosa geoloogilise uuringu loa taotlemise kohta Kadastiku III uuringuruumis“.
4.2   Arhitektuuri- ja Linnaplaneerimise Ametil teha käesolev otsus teatavaks Keskkonnaameti Viru regioonile (Pargi 15, 41537 Jõhvi).

4.3 
Otsus jõustub teatavakstegemisest.

4.4 
Otsust on võimalik vaidlustada Tartu Haduskohtu Jõhvi kohtumajas 30 päeva jooksul arvates korralduse teatavakstegemisest.

